0225.xml
شبانہ اعظمیٰ نے بالی وڈ میں 40سال مکمل کرلئے
ممبئی ۔26ستمبر(اے پی پی) بالی وڈ اداکارہ شبانہ اعظمیٰ کے بالی وڈ فلم انڈسٹری میں کام کرتے ہوئے 40سال مکمل ہوگئے۔ ذرائع ابلاغ کے مطابق اداکارہ کو بالی وڈ فلمی دنیا کا حصہ بنے ہوئے 40سال بیت گئے۔ اداکارہ نے فلمی کیریئر کا آغاز 1974ء میں فلم ’’ انکور‘‘ سے کیا جو اپنے زمانے کی ہٹ ترین فلم تھی ان کی کامیاب فلموں میں ارتھ ، سوامی ، منڈی ، معصوم اور جنون شامل ہیں۔ فقیرا، امر اکبر انتھونی اور پرور ش کو مداحوں میں بے حد پذیرائی ملی ، اداکارہ فلاحی سرگرمیوں میں بڑھ چڑھ کر حصہ لیتی ہیں اور کئی برسوں سے مجوان ویلفیئر سوسائٹی کا حصہ ہیں
APP
26.09.14
0225p.xml
شبانہ اعظمی کے انڈسٹری میں چالیس برس مکمل
ممبئی(وقت نیوز)بالی وڈ کی اداکارہ شبانہ اعظمی کے انڈسٹری میں چالیس برس مکمل ہو گئے۔انڈوایشین نیوز سروس کے مطابق شبانہ اعظمی نے 1974میں فلم "انکور"سے شوبز میں قدم رکھا تھا۔ان کو شیام بینیگل نے اپنی فلم میں کام کرنے کا موقع دیا۔ان کا شمار متوازی سینما کی بہترین اداکاراؤں میں ہوتا ہے۔"شطرنج کے کھلاڑی" ،"ارتھ"،"سوامی"، "منڈی"،"معصوم"،"جنون"،"فقیرا"،"پرورش" ان کی بہترین فلموں میں شمار ہوتی ہیں۔اس بارے میں شبانہ نے کہا کہ مجھے خوشی ہے کے میں نے انڈسٹری میں چالیس برس مکمل کر لئے ہیں۔میں نے بہت سی فلموں میں کام کیا ہے اورشہرت بھی حاصل کی ہے۔میں نے اپنی پرفارمنس سے شائقین کی داد سمیٹی ہے۔میں نے اداکاری کے علاوہ فلاحی کام بھی کئے۔میں این جی او کے تحت فلاحی شوز بھی منعقد کرتی رہتی ہوں۔میں خواتین کے حقوق کے لئے آواز بلند کررہی ہوں۔میرے نزدیک اچھی فلمیں بنانے میں حکومت کا بہت اہم کردار ہوتا ہے کیونکہ حکومت فلمسازوں کو سہولیات پہنچاتی ہے تا کہ وہ مزید تفریحی فلمیں بنائیں۔انہوں نے خواتین کے بالی وڈ میں کام کرنے کے حوالے سے کہا کہ مجھے خوشی ہے کہ اب بالی وڈمیں بہت سی خواتین اچھا کام کر رہی ہیں۔میں نئے فنکاروں کی تعریف ضرور کروں گی۔اس وقت بہت سے نئے فنکار کام کر رہے ہیں جن کو وقت کے بدلنے سے بہت سے مواقع مل رہے ہیں اور اس میں سے کچھ فائدہ بھی اٹھا رہے ہیں۔
daily_waqt
27.09.14